Държавен вестник, бр. 53, 2013 г., стр. 29

БРОЙ  53	
Д Ъ Р Ж А В Е Н  В Е С Т Н И К 	
СТР.  29  
(5) Страната, искаща помощ, може да 
упражнява контрол над използването и съх­
ранението на гореспоменатите медикаменти, 
оборудване и средства за подпомагане.
Член 9
Използване на въздухоплавателни средства
(1) Въздухоплавателните средства могат да 
бъдат използвани за бързото транспортиране на 
спасителни екипи и/или експерти, както и за 
осигуряване на помощ при бедствия или други 
извънредни ситуации по това споразумение. 
(2) Полетите на въздухоплавателните 
средства се извършват съгласно актовете на 
Международната организация за гражданска 
авиация (ICAO) и националните законодател­
ства на договарящите страни.
(3) Въздухоплавателните средства по 
предходната алинея могат да прелитат над 
територията на държавата на другата дого­
варяща страна, както и да кацат и излитат 
извън международни летища и регистрирани 
писти за излитане и кацане на места, указани 
от Главна дирекция „Гражданска въздухопла­
вателна администрация“ на Министерството 
на транспорта, информационните технологии 
и съобщенията на Република България или 
от Държавната администрация за граждан­
ско въздухоплаване на Азербайджанската 
република, при спазване правилата за из­
вършване на полети за всеки конкретен 
случай съгласно нормативната уредба на 
договарящите страни.
(4) За използването на въздухоплавателни 
средства по време на спасителни операции 
се съобщава незабавно на органите по ал. 3 
от този член, като им се предоставят точни 
данни за вида и регистрационния номер на 
въздухоплавателното средство, екипажа, то­
вара, часа на излитане и поискания маршрут 
и място на приземяване.
(5) Член 7 на това споразумение се при­
лага за екипажа на въздухоплавателното 
средство и членовете на спасителния екип, 
превозвани от него. 
(6) Член 8 на това споразумение се прилага 
за въздухоплавателните средства, оборудва­
нето и средствата за подпомагане, транспор­
тирани от тях.
(7) Граничният и митническият контрол на 
въздухоплавателното средство и на екипажа 
му се извършват от съответните компетентни 
гранични и митнически власти на страната, 
искаща помощ, на мястото на приземяването.
(8) За използването на военни въздухо­
плавателни средства е необходимо изричното 
писмено съгласие на страната, искаща помощ. 
Член 10
Координация и управление на операциите 
за предоставяне на помощ при бедствие или 
друга извънредна ситуация
(1) Координацията и управлението на 
операциите за предоставяне на помощ при 
бедствие или друга извънредна ситуация е 
отговорност на компетентния орган на стра­
ната, искаща помощ. 
(2) Страната, искаща помощ, информира 
ръководителите на спасителните екипи и/или 
експертите за развитието на обстановката в 
района на бедствието и на определените за 
действия места и осигурява при необходи­
мост преводачи и средства за комуникация 
с оперативния щаб. 
(3) Спасителните екипи и/или експертите 
трябва да могат да провеждат самостоятелни и 
независими действия до 24 часа след тяхното 
пристигане в района на бедствието.
Член 11
Разходи по операциите за предоставяне на 
помощ при бедствие или друга извънредна 
ситуация
(1) Страната, оказваща помощ, няма право 
на възстановяване на разходи по подпома­
гането от страната, искаща помощ. Това се 
отнася също и за разходи, възникнали вслед­
ствие използването, повредата или загубата на 
оборудване, освен ако повредата или загубата 
на оборудване се дължи на изключителната 
вина на длъжностни лица или граждани на 
страната, искаща помощ.
(2) Алинея 1 не се прилага, ако разходите 
по помощта се възстановяват изцяло или 
частично по силата на международни инстру­
менти и механизми.
(3) Страната, искаща помощ, поема раз­
ходите по спасителни операции, които са 
осъществени по нейно искане от физически 
или юридически лица, станали възможни 
чрез посредничеството на страната, оказваща 
помощ.
(4) Страната, искаща помощ, осигурява 
възможния обем медицински дейности на 
членовете на спасителните екипи и/или на 
експертите, изпратени от страната, оказва­
ща помощ, които са в спешно състояние, 
както и логистична подкрепа за периода на 
спасителната операция. За целта членовете 
на екипите/експертите следва да имат склю­
чена здравна осигуровка или застраховка, 
покриваща разходите за лечение и болничен 
престой за времето на пребиваване в страната, 
искаща помощ.
Член 12
Отказ на помощ
(1) Ако компетентните органи на една от 
договарящите страни считат, че изпълнени­
ето на дадено искане може да накърни или 
застраши суверенните є права, националната 
є сигурност или други важни интереси или 
е в нарушение на вътрешния є правов ред, 
те могат изцяло или частично да откажат 
сътрудничество или да поставят условия за 
изпълнението му.